**ΔΗΜΟΣ ΚΟΜΟΤΗΝΗΣ**

**ΚΕΝΤΡΟ ΜΕΡΙΜΝΑΣ ΚΑΙ ΑΛΛΗΛΕΓΓΥΗΣ**

**ΔΗΜΟΥ ΚΟΜΟΤΗΝΗΣ**

**ΑΝΑΚΟΙΝΩΣΗ**

Στο Ν.Π.Δ.Δ. «ΚΕΝΤΡΟ ΜΕΡΙΜΝΑΣ ΚΑΙ ΑΛΛΗΛΕΓΓΥΗΣ ΔΗΜΟΥ ΚΟΜΟΤΗΝΗΣ» οι αιτήσεις επανεγγραφής-εγγραφής νηπίων για το σχολικό έτος 2016 – 2017, θα γίνονται από

**20 ΜΑΪΟΥ 2016 έως 15 ΙΟΥΝΙΟΥ 2016**

Οι αιτήσεις με τα απαιτούμενα δικαιολογητικά για τις **νέες εγγραφές** και **επανεγγραφές** θα υποβάλλονται **στον Παιδικό Σταθμό** της **1ης επιλογής** του γονέα και τα απαιτούμενα δικαιολογητικά θα παραλαμβάνονται από τις Προϊσταμένες των Παιδικών Σταθμών από 9:00 π.μ. έως 13:00 μ.μ.(μετά από επικοινωνία με τον Παιδικό Σταθμό).

Στο Ν.Π.Δ.Δ. «**ΚΕΝΤΡΟ ΜΕΡΙΜΝΑΣ ΚΑΙ ΑΛΛΗΛΕΓΓΥΗΣ ΔΗΜΟΥ ΚΟΜΟΤΗΝΗΣ**» λειτουργούν τα ακόλουθα Τμήματα:

|  |  |  |  |
| --- | --- | --- | --- |
| **Α/Α** | **ΠΑΙΔΙΚΟΣ ΣΤΑΘΜΟΣ** | **ΔΙΕΥΘΥΝΣΗ** | **ΤΗΛΕΦΩΝΟ ΕΠΙΚΟΙΝΩΝΙΑΣ** |
| 1 | Τμήμα Α’ Παιδικού Σταθμού | ΓΕΩΡΓ. ΖΑΡΙΦΗ 1 | 25310 84656 |
| 2 | Τμήμα Β’ Παιδικού Σταθμού | ΑΚΡΟΠΟΛΕΩΣ ΤΕΡΜΑ | 25310/27135 |
| 3 | Τμήμα Γ’ Παιδικού Σταθμού | ΤΡΑΠΕΖΟΥΝΤΟΣ 11 | 25310/28281 |
| 4 | Τμήμα Ε’ Παιδικού Σταθμού | ΟΛΥΜΠΟΥ 1 | 25310/31190 |
| 5 | Τμήμα Ζ’ Παιδικού Σταθμού | Μ. ΜΠΟΤΣΑΡΗ 1 | 25310/22705 |
| 6 | Τμήμα Η’ Παιδικού Σταθμού | ΓΟΡΓΟΠΟΤΆΜΟΥ & ΔΩΔΕΚΑΝΗΣΟΥ | 25310/72342 |
| 7 | Τμήμα Α’ Βρεφονηπιακού Σταθμού | Γ. ΠΑΠΑΝΔΡΕΟΥ 45 | 25310/31538 |
| 8 | Τμήμα Παιδικού Σταθμού ΚΟΣΜΙΟΥ | ΚΟΣΜΙΟ | 25310/29083 |
| 9 | Τμήμα Παιδικού Σταθμού ΡΟΔΙΤΗ | ΡΟΔΙΤΗΣ | 25310/37731 |
| 10 | Τμήμα Παιδικού Σταθμού ΝΕΟΥ ΣΙΔΗΡΟΧΩΡΙΟΥ | ΝΕΟ ΣΙΔΗΡΟΧΩΡΙ | 25310/51382 |
| 11 | Τμήμα Παιδικού Σταθμού ΑΙΓΕΙΡΟΥ | ΑΙΓΕΙΡΟΣ | 25310/97202 |
| 12 | Τμήμα Παιδικού Σταθμού ΝΕΑΣ ΚΑΛΛΙΣΤΗΣ | ΝΕΑ ΚΑΛΛΙΣΤΗ | 25350/21313 |

**ΔΙΚΑΙΩΜΑ ΕΓΓΡΑΦΗΣ**

**Δικαίωμα εγγραφής έχουν τα νήπια που γεννήθηκαν από 01-01-2012 έως 30-3-2014 (**νήπια ηλικίας 2 ½ ετώνως την ηλικία εγγραφής τους στο Νηπιαγωγείο). Απαραίτητη προϋπόθεση είναι το παιδί κατά την ημερομηνία 30/09/2016 να έχει συμπληρώσει την ηλικία των 2 ½ ετών και να αυτοεξυπηρετείται.

Η επιλογή των νηπίων εγκρίνεται με απόφαση Διοικητικού Συμβουλίου κατόπιν σχετικής έκθεσης που υποβάλλει η ειδική επιτροπή επιλογής νηπίων.

Τα αποτελέσματα θα ανακοινωθούν με την έναρξη της σχολικής χρονιάς στα γραφεία του Ν.Π. (Γρ. Μαρασλή 1) και θα αναρτηθούν στην ιστοσελίδα του Δήμου Κομοτηνής (www.komotini.gr) .

Αιτήσεις γίνονται δεκτές καθ όλη την διάρκεια του έτους .

Η εγγραφή ή επανεγγραφή παιδιού δεν είναι δυνατή με ελλιπή δικαιολογητικά ή εμβόλια και λόγω οφειλής τροφείων παρελθόντων μηνών εφόσον δεν έχουν υπαχθεί σε καθεστώς ρύθμισης

Κατά την εγγραφή πρώτα καλύπτονται οι θέσεις νηπίων που επιλέγονται από το Πρόγραμμα «Εναρμόνισης Οικογενειακής και Επαγγελματικής Ζωής» (ΕΣΠΑ), οι αιτήσεις επανεγγραφών (με την προϋπόθεση να πληρούν τα κριτήρια εγγραφής και όσον αφορά τις νέες εγγραφές αξιολογούνται κατά σειρά οι αιτήσεις σύμφωνα με κοινωνικοοικονομικά κριτήρια (εργαζόμενες μητέρες, οικονομικά αδύνατες οικογένειες, μονογονεϊκές ή πολύτεκνες οικογένειες, σοβαρά προβλήματα υγείας-αναπηρία).

Δεν γίνονται δεκτά νήπια τα οποία έχουν σοβαρά προβλήματα σωματικής (λοιμώδη νοσήματα) ή ψυχικής υγείας (βαριές καθυστερήσεις) και που για την αγωγή τους χρειάζονται ειδικευμένο προσωπικό και ειδικές δομές.

**Όσες αιτήσεις υποβληθούν εκπρόθεσμα, θα εξετάζονται από το Δ.Σ και θα γίνει προσπάθεια να ικανοποιηθούν εφόσον υπάρχουν κενά.** Νέες εγγραφές νηπίων, εφόσον υπάρχουν κενές θέσεις στους παιδικούς Σταθμούς, θα γίνονται έως τέλος Φεβρουαρίου, με εξαίρεση περιπτώσεις νηπίων με ιδιαίτερα κοινωνικοοικονομικά προβλήματα

**Έντυπα των αιτήσεων θα μπορούν να προμηθεύονται οι ενδιαφερόμενοι γονείς και κηδεμόνες των νηπίων από τους Παιδικούς Σταθμούς, τη Γραμματεία του Ν.Π. (Γ. Μαρασλή 1 - 1ος Όροφος, τηλ.25310/23175, 25310/72414) και την ηλεκτρονική διεύθυνση του Δήμου Κομοτηνής www.komotini.gr**